སྐབས་དེར་སྐུ་ཞབས་དོན་གྲུབ་རྒྱལ་བོད་མདོ་དབུས་ཁམས་གསུམ་ཀུན་ཏུ་ན་གཞོན་ཁྲོད་དུ་མིག་དཔེ་ལྟ་བུར་གྱུར་བའི་ནུས་པ་དང༌།འབུར་དུ་ཐོན་པ་ཡོད་པ་རེད།སྐབས་དེར་ཁོང་གི་རྩོམ་ནི་སྤྱིར་བཏང་གི་གོ་སླ་བ་ཞིང༌།ནང་དོན་ལྡན་པ་ཞིག་ཡིན།དེ་ནས་ཁོང་སློབ་གྲྭ་ཆེན་མོར་འགྲིམ་པ་དང༌།སློབ་གྲྭ་ཆེན་མོའི་དགེ་རྒན་བྱས་པ།དེ་ནས་ཤེས་ཡོན་ཅན་འདྲ་མིན་སྣ་ཚོགས་ལ་ཐུག་འཕྲད་བྱུང་སྟེ།དགེ་རྒན་མང་པོའི་མདུན་དུ་སློབ་གཉེར་བྱས་པས་ཁོང་གི་ཤེས་རྒྱ་དང་ཕྱོགས་གང་ཐད་ནས་རྒྱ་བསྐྱེད་བྱུང་ཡོད་པ་བཞིན།ཁོང་བྲིས་པའི་རྩོམ་ཀྱང་སྔོན་ཆད་ལས་ནང་དོན་དང༌།ཚིག་སྦྱོར་གང་ཅིའི་ཐད་ཕུལ་དུ་བྱུང་ཡོད་པས་དེང་སྐབས་ཀྱང་མདོ་དབུས་ཁམས་གསུམ་ཀུན་ཏུ་དོན་གྲུབ་རྒྱལ་མི་ཤེས་མཁན་མེད།